Diari Oficial de la Generalitat Valenciana


Sumari del DOGV 3258, del 05-06-1998 (1998/4323)

Informació pública del Programa per al Desenvolupament d'una Actuació Integrada per a la Gestió de la Unitat d'Execució UER 3.1 delimitada dins del polígon 3 del sòl urbà de les Normes Subsidiàries de Planejament de Sueca.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3258

Data del DOGV
:   05-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4323


Organisme emissor
:   Monboix, SL

Tipus de document
:   Anunci

Informació pública del Programa per al Desenvolupament d'una Actuació Integrada per a la Gestió de la Unitat d'Execució UER 3.1 delimitada dins del polígon 3 del sòl urbà de les Normes Subsidiàries de Planejament de Sueca. [1998/M4323]
  
El senyor José Alberto Monzó Balaguer, en nom i representació de la mercantil Monboix, SL, ha presentat un Programa per al Desenvolupament d'una Actuació Integrada per a la Gestió de la Unitat d'Execució UER 3.1 delimitada dins del polígon 3 del sòl urbà de les Normes Subsidiàries de Planejament de Sueca.
  
El dit programa ha sigut protocol·litzat davant el notari de Sueca, el senyor Enrique Farrés Reig, al temps que ha sigut presentat un exemplar d'aquest davant l'Ajuntament. El programa té per objecte el desenvolupament urbanístic de l'esmentada unitat d'execució i comprén una alternativa tècnica consistent en un projecte d'urbanització i una memòria explicativa de l'objectiu i la finalitat del propi programa. La documentació juridicoeconòmica es presentarà en el moment procedimental pertinent.
  
D'acord amb el que disposen els articles 46, 47 i 48 de la Llei 6/1994, de la Generalitat Valenciana, Reguladora de l'Activitat Urbanística, s'exposa al públic l'esmentat programa, mitjançant la publicació dels anuncis corresponents en el Diari Oficial de la Generalitat Valenciana i en el periòdic Levante. S'hi podran presentar alternatives tècniques i al·legacions durant 20 dies comptats des de la publicació del present anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis seran prorrogats, per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se, dins dels terminis esmentats, en el Registre General d'Entrada de l'Ajuntament de Sueca, plaça de l'Ajuntament, número 1, en horari d'oficines.
  
Qualsevol persona que ho desitge podrà comparéixer, en els esmentats terminis, en la Notaria de Sueca, al carrer de Sant Cristòfol, número 3, entresòl, segon, davant el notari senyor Enrique Farrés Reig, per a obtindre còpia de l'acta de protocol·lització o sol·licitar que se li exhibisca aquesta. Igualment podrà comparéixer en l'Ajuntament, on s'ha dipositat una còpia del programa, per a examinar-la i presentar-hi les al·legacions que estime convenients.
  
L'acte d'obertura de pliques comprensives de les proposicions juridicoeconòmiques presentades se celebrarà en l'Ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació del present anunci i en compliment del que estableixen els articles 46.3 i 48 de la Llei Reguladora de l'Activitat Urbanística s'ha remés el corresponent avís al domicili fiscal dels qui consten en el cadastre com a titulars de drets afectats per l'actuació proposta. Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, i són els següents:
  
Ramón García Viel 2034001
  
José Alberto Monzó Balaguer i un altre 2034042
  
José Daniel Climent Sales 2034043
  
Salvador Alapont Martínez 2034044
  
Salvador Ramón Ortells 8753563 2034073
  
Francisco García Fos 0931729 2034065
  
Ana García Fos 2034064
  
José Miguel Salvador García 2034066
  
Salvador Marco Ballester 2034067
  
Joaquín Serrano Salvador 2034068
  
Juan Bautista Sistero i altres 2034069
  
Juan Bautista Sistero 2034070
  
Javier Monzó Ferrando 2034071
  
Consicor, SL 2034073